Emile Hirsch

**Emile Davenport Hirsch** (født 1985) er en amerikansk skuespiller.

## Karriere
Emile Hirsch tilbragte de første profesjonelle årene med å spille gjesteroller i forskjellige TV-serier, som *[[3rd Rock from the Sun]]*, *[[Sabrina the Teenage Witch|Heksen Sabrina]]*, *[[NYPD Blue]]* og *[[Akutten]]*.

I 2002 fikk han sin første hovedrolle i en film i dramakomedien *[[The Dangerous Lives of Altar Boys]]*. To år senere kom hans gjennombruddsrolle, som Matthew Kidman i *[[The Girl Next Door]]*. Her spiller han en gjennomsnittlig high school-elev som forelsker seg i nabojenta, som viser seg å være en pornostjerne. Samme år splte han også i en ny dramakomedie, *[[Imaginary Heroes]]*.

I 2005 dukket han opp i sportsfilmen *[[Lords of Dogtown]]*, som handler om en gruppe skateboardkjørere og deres liv. Catherine Hardwicke hadde regien, og John Robinson, Victor Rasuk, Heath Ledger og Nikki Reed var andre som hadde roller. året etter fulgte han opp med Nick Cassavetes’ krimdrama *[[Alpha Dog]]*, mot Justin Timberlake, Bruce Willis, Sharon Stone og Ben Foster.

Så spilte han hovedrollen i *[[Into the Wild]]* (2007), som den uavhengige og frilynte eventyreren Chris McCandless, som rømte hjemmefra for å leve ute i villmarka og bli «fri». I birollene er Marcia Gay Harden, William Hurt, Jena Malone, Catherine Keener, Vince Vaughn, Zach Galifianakis, Kristen Stewart og Hal Holbrook.

Samme år spilte han i ensembledramaet *[[The Air I Breathe]]*, med blant andre Kevin Bacon, Andy García, Forest Whitaker, Sarah Michelle Gellar, Brendan Fraser, Julie Delpy og Clark Gregg.

I 2008 spilte han i familiefilmen *[[Speed Racer]]*, hvor han portretterte hovedrollen som racerføreren Speed. Christina Ricci, Matthew Fox og Susan Sarandon var også med i filmen. Samme år spilte han i den doble Oscar-vinneren *[[Milk]]* mot Sean Penn, James Franco, Josh Brolin og Diego Luna.

I 2011 spilte han i skrekkfilmen *[[The Darkest Hour]]*, som gikk på norske kinoer i januar 2012.

## Filmografi
* *[[The Dangerous Lives of Altar Boys]]* (2002) – Francis Doyle
* *[[The Emperor's Club]]* (2002) – Sedgewick Bell
* *[[The Mudge Boy]]* (2003) – Duncan Mudge
* *[[The Girl Next Door]]* (2004) – Matthew Kidman
* *[[Imaginary Heroes]]* (2004) – Tim Travis
* *[[Lords of Dogtown]]* (2005) – Jay
* *[[Alpha Dog]]* (2006) – Johnny Truelove
* *[[The Air I Breathe]]* (2007) – Tony
* *[[Into the Wild]]* (2007) – Chris McCandless
* *[[Speed Racer (film)|Speed Racer]]* (2008) – Speed Racer
* *[[Milk]]* (2008) – Cleve Jones
* *[[Taking Woodstock]]* (2009) – Billy
* *[[Killer Joe]]* (2011) – Chris Smith
* *[[The Darkest Hour]]* (2011) – Sean
* *[[Savages]]* (2012) – Spin
* *[[Venuto al mondo]]* (2012) – Diego
* *[[The Motel Life]]* (2012)
* *[[Prince Avalanche]]* (2013)
* *[[A Long Way Down]]* (2013) – JJ
* *[[Lone Survivor]]* (2013) – Danny Dietz
* *[[The Autopsy of Jane Doe]]* (2016)

### TV-serier
* ** (1996) – Dying Boy (1 episode)
* *[[3rd Rock from the Sun]]* (1997) – Punk (1 episode)
* *[[Early Edition]]* (1997) – Lance Foster (1 episode)
* *[[Players (TV-serie)|Players]]* (1998) – Adam Paprelli (1 episode)
* *[[Gargantua (TV-serie)|Gargantua]]* (1998) – Brandon Ellway (TV-film)
* *[[Houdini (TV-film)|Houdini]]* (1998) – Young Houdini (TV-film)
* *[[Two of a Kind (TV-serie)|Two of a Kind]]* (1999) – Jeremy (1 episode)
* *[[Sabrina the Teenage Witch|Heksen Sabrina]]* (1999) – Darryl (1 episode)
* *[[Promised Land (TV-serie)|Promised Land]]* (1999) – Walter Elliott (1 episode)
* *[[The Pretender]]* (1999) – Bryce Banks (1 episode)
* *[[Profiler]]* (1999) – Bryce Banks (1 episode)
* *[[NYPD Blue]]* (1999) – Marcello Parisi (1 episode)
* *[[Akutten]]* (1999) – Chad Kottmeier (2 episoder)
* *[[Wild Iris]]* (2000) – Lonnie Bravard (TV-film)

## Referanser


## Eksterne lenker
*